**ΓΕΝΙΚΗ ΠΡΟΚΗΡΥΞΗ**

**ΤΟΡ 11- ΣΕΦΑΑ ΕΚΠΑ 2021**

**2ο ΠΡΟΣΟΜΟΙΩΤΙΚΟ ΤΟΥΡΝΟΥΑ ΠΟΔΟΣΦΑΙΡΟΥ**

**Παρουσίαση του Παιγνίου**

Το TOP 11, είναι ένα σοβαρό παίγνιο ποδοσφαίρου που διεξάγεται αποκλειστικά στο διαδίκτυο, το οποίο δίνει τη δυνατότητα στους φοιτητές της ΣΕΦΑΑ να σκεφτούν και να λειτουργήσουν ως μάνατζερ. Κι αυτό γιατί θα πρέπει να διαχειριστούν όλα τα ζητήματα που αφορούν την ομάδα τους. Πέρα από τα τεχνικά θέματα, οι φοιτητές/τριες πρέπει να κάνουν ένα σχεδιασμό, να προγραμματίσουν κάποιες ενέργειες, να μάθουν να διαχειρίζονται την εγκατάσταση και τους χώρους της, να ασχοληθούν με τις χορηγίες, με την εικόνα και το σύμβολο της ομάδας και να διαχειριστούν το δυναμικό της ομάδας τους και τις αγοροπωλησίες των παικτών.

**Τουρνουά ΤΟΡ 11 -ΣΕΦΑΑ ΕΚΠΑ 2021**

Το τουρνουά **ΤΟΡ 11 ΣΕΦΑΑ ΕΚΠΑ 2021, είναι ένα διαδικτυακό τουρνουά ποδοσφαίρου, που διεξάγεται μεταξύ των φοιτητών/τριών της ΣΕΦΑΑ του ΕΚΠΑ.**

**Ευθύνη Διοργάνωσης**  
Την ευθύνη της διοργάνωσης του τουρνουά, έχουν οι φοιτητές/τριες της ειδικότητας «Αθλητικής Διοίκησης», καθώς και οι φοιτητές/τριες που διδάσκονται το μάθημα «Οργάνωση Αθλητικών Αγώνων». Επισημαίνεται πως ο σχεδιασμός και η οργάνωση του τουρνουά πραγματοποιείται έξω από το περιβάλλον του TOP 11, ενώ μόνο οι αγώνες θα πραγματοποιηθούν μέσα από αυτό.

**Δικαίωμα Συμμετοχής**

Δικαίωμα συμμετοχής έχουν οι φοιτητές του Α’ έτους της ΣΕΦΑΑ ΕΚΠΑ που παρακολουθούν το μάθημα «Οργάνωση & Διοίκηση στον Αθλητισμό», καθώς και οι φοιτητές παρελθόντων ετών που χρωστούν το συγκεκριμένο μάθημα.

**Προϋπόθεση συμμετοχής**

Προϋπόθεση συμμετοχής είναι η είσοδος στο παίγνιο TOP 11 μέσω λογαριασμού facebook. Αν και η συμμετοχή είναι εφικτή μέσω του προσωπικού λογαριασμού, προτείνεται η δημιουργία νέου λογαριασμού στο Facebook μέσα από τον οποίο μπορούν οι φοιτητές να δημιουργήσουν και να διαχειρίζονται τη σελίδα της ομάδας τους.  
Η διαδικασία «φιλίας» μέσω Facebook είναι προϋπόθεση για τη διεξαγωγή αγώνα μεταξύ φοιτητών στο TOP 11. Συγκεκριμένα, τη δυνατότητα διεξαγωγής αγώνα μεταξύ δύο φοιτητών την έχει μόνο ο εκάστοτε γηπεδούχος, ο οποίος μπορεί καλέσει μέσω του TOP 11 σε «φιλικό» αγώνα τον φιλοξενούμενο μόνο εάν είναι ήδη «φίλοι» στο Facebook. Σημειώνεται πως η διεξαγωγή αγώνα μεταξύ δύο φοιτητών στο TOP 11 είναι εφικτή μόνο ως «φιλικός» αγώνας

**Ημερομηνίες Διεξαγωγής Τουρνουά**

Ως ημερομηνία έναρξης του τουρνουά ορίζεται η Δευτέρα 1 Μαρτίου. Ο τελικός προγραμματίζεται για την Κυριακή 18 Απριλίου.

Πριν από την έναρξη του τουρνουά θα υπάρξει ικανή χρονική περίοδος για τη δήλωση συμμετοχής. Αναλυτικές λεπτομέρειες για τις δηλώσεις συμμετοχής παρουσιάζονται στην ειδική προκήρυξη του τουρνουά

**Διάρθρωση του τουρνουά**

Το τουρνουά περιλαμβάνει τέσσερις (4) φάσεις. Η Α φάση διεξάγεται σε ομίλους με βαθμολογία, η Β’ και η Γ’ φάση αφορούν αγώνες νοκ άουτ και η Δ’ είναι η φάση των τελικών. Όλες οι φάσεις, καθώς και οι διατάξεις που ισχύουν για τη βαθμολογία και τις προκρίσεις, περιγράφονται αναλυτικά στην ειδική προκήρυξη σε αντίστοιχα άρθρα.

**Διαδικασία Διεξαγωγής**

Όλοι οι συμμετέχοντες στο τουρνουά, κατευθύνονται, από κάποιον υπεύθυνο, μέλος της οργανωτικής επιτροπής του τουρνουά. Ο υπεύθυνος, από την πλευρά της οργανωτικής επιτροπής, επικοινωνεί με τους συμμετέχοντες και τους παρέχει όλο το απαραίτητο υλικό και τις πληροφορίες που χρειάζονται για τη συμμετοχή και τη διεξαγωγή του τουρνουά. Οι σχετικές λεπτομέρειες παρουσιάζονται στο Άρθρο 5 της ειδικής Προκήρυξης.

Η οργανωτική επιτροπή θα επικοινωνεί με τους συμμετέχοντες καθ’ όλη τη διάρκεια του τουρνουά, κατευθύνοντάς τους και παρέχοντάς τους όλες τις απαραίτητες πληροφορίες.

Οι αναλυτικές λεπτομέρειες και οι όροι διεξαγωγής του τουρνουά, περιγράφονται αναλυτικά στην Ειδική Προκήρυξη

Εκ μέρους της διοργανώτριας αρχής, οι συντονιστές του τουρνουά

Ειδικότητα ‘Οργάνωσης Διοίκησης Αθλητισμού’